text: По програмата за подкрепа на малките предприятия в коронакриза Министерството на икономиката на България даде 150 000 лв. помощ на най-голямата верига за продажба на обувки в цяла Източна Европа ССС. При това парите са европейски – вземат се от оперативната програма за иновации и конкурентоспособност на БЪЛГАРСКАТА ИКОНОМИКА. А фирмата е полска. Това си го пише на нейния сайт, от който направо цитираме, а вие и сами можете да проверите и да прочетете:
  "CCC S.A. е най-големият тъговец на обувки в Централна Европа и един от най-големите производители на обувки в Европа.
  Извън полския пазар, CCC Group оперира в региона на Централна и Източна Европа, в това число в Чехия, Словакия, Унгария, Словения, България, Хърватия и Румъния. В Западна Европа е в Германия, Австрия, Швейцария и други държави, а също и в Русия и Сърбия. Франчайзингови магазини се намират в Украйна, Латвия, Литва, Естония, Молдова и Косово. От 2019 работи и в Катар, ОАЕ, Саудитска Арабия, Байхрейн и Оман. Магазините се намират в големи търговски центрове или на важни пътни артерии в престижни градски локации".
  От което разбираме, че магазините в България на ССС СА ПОЛСКА СОБСТВЕНОСТ, разликата между своите обекти и дадените на представителства в други страни изрично е подчертана на сайта на фирмата.
  За мащабите на компанията, която тук взема пари като малък бизнес, говорят цитираните на сайта й данни:
  52 000 000 чифта обувки годишни продажби в
  5,8 млрд. злоти / 2,494 млрд.лв. оборот за 2019 г.
  258 млн. посетители на 1242 магазина с марката й през 2019 г.
  Източник/ци: Дадохме 150 000 лв. на най-голямата верига за обувки в соцлагера уж, че е малко предприятие: има 2,5 млрд.лв. оборот | Новини | Новини от България и Света | 19min.bg